
Për disa ndryshime në ligjin nr. 10 487, datë 5.12.2011 
“Për buxhetin e vitit 2012”

Në mbështetje të nenit 101 të Kushtetutës, me propozimin e Ministrit të Financave, Këshilli i Ministrave

Vendosi:

Në ligjin nr. 10 487, datë 5.12.2011 “Për buxhetin e vitit 2012”, të bëhen këto ndryshime:

Neni 1

Fjalia e fundit e paragrafit të parë të nenit 15 ndryshohet, si më poshtë vijon:
“Shuma e transfertës së pakushtëzuar, për çdo njësi të pushtetit vendor paraqitet në kolonën e parë të tabelës 3, që i bashkëlidhet këtij ligji. Në kolonën 2 të tabelës 3 paraqitet subvencioni për energji elektrike për funizimin me ujë të pijshën.”.

Neni 2

Transferta e pakushtëzuar dhe subvencioni për energji elektrike për furnizimin me ujë të pijshëm, të papërdorura gjatë vitit buxhetor, trashëgohen në vitit buxhetor pasardhës.

Neni 3

Në nenin 18 bëhen këto ndryshime:
1.Paragrafi i parë ndryshohet, si më poshtë vijon:
“Kufiri për rritjen vjetore të totalit ekzistues të borxhit të shtetit dhe atij të garantuar në dobi të palëve të treta përfituese, për vitin 2012, bëhet 79 965 milionë lekë.”.
2. Në pikën 3, shuma “6 700 milionë lekë” zëvendësohet me “13 700 milionë lekë”.

Neni 4

Ngarkohet Ministri i Financave të nxjerrë udhëzimin përkatës, për zbatimin e neneve 1 e 2 të këtij akti normativ.

Neni 5

Ky akt normativ hyn në fuqi menjëherë dhe botohet në Fletoren Zyrtare.

